Diari Oficial de la Generalitat Valenciana


Sumari del DOGV 3292, del 23-07-1998 (1998/5700)

ORDRE de 10 de juny de 1998, de la Conselleria de Benestar Social, per la qual es convoquen els premis "La Família Ens Uneix", com a reconeixement del treball dels mitjans de comunicació social en la sensibilització sobre el paper social de la família.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5700


Data del document
:   10-06-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 10 de juny de 1998, de la Conselleria de Benestar Social, per la qual es convoquen els premis "La Família Ens Uneix", com a reconeixement del treball dels mitjans de comunicació social en la sensibilització sobre el paper social de la família. [1998/X5700]
  
Entre les competències que la Direcció General de la Família i Adopcions té encomanades, d'acord amb el que disposa el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, destaca promoure mesures per tal d'assegurar una política integral en benefici de la família, i també establir les mesures normatives i de gestió encaminades a facilitar l'adopció.
  
S'ha de reconéixer que, moltes vegades, els interessos de l'administració conflueixen amb els d'altres institucions, entitats, etc., si no en la totalitat, si que en determinats aspectes, cosa que comporta una acció molt més àmplia i integradora i, sens dubte, de major ressò en el conjunt de la societat.
  
En el marc de l'anteriorment citada política integral, també s'escau el reconeixement, entre altres mesures, del paper que altres entitats compleixen en la sensibilització sobre un tema tan actual i important en la nostra societat com és, concretament, la família.
  
Aquest reconeixement pot adoptar diverses formes i a través de l'esmentada ordre s'ha optat concedir uns premis que signifiquen el treball de sensibilització, amunt indicat. En aquest treball són els mitjans de comunicació social els que juguen un paper destacat i, per tant, aquesta vegada a ells, mitjançant els seus professionals, va dirigits els citats premis.
  
Per tot això, i fent ús de les facultats que em confereixen l'article 35.e. de la Llei 5/1983, de 30 de desembre, del Govern Valencià, i també el Decret 37/1997, de 26 de febrer, del Govern Valencià pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte
  
Es convoquen els premis "La Família Ens Uneix" per tal de reconéixer i estimular el treball dels mitjans de comunicació i professionals de la informació en la sensibilització sobre la importància social de la família.
  
Article 2. Seccions i quantia dels premis
  
S'estableixen tres seccions en què es pot concursar: premsa escrita, ràdio i televisió. En cadascuna d'elles es podran atorgar fins tres premis.
  
La quantia dels premis serà la següent: en les seccions de ràdio i televisió s'atorgaran un primer premi amb un import de 700.000 PTA, un segon premi de 500.000 PTA, i un tercer de 300.000 PTA. En la secció de premsa escrita els premis seran de 500.000 PTA, i 200.000 PTA respectivament.
  
En cas que quede deserta alguna de les seccions o premis establits, es podran atorgar fins un màxim de dos accèssit, sempre que el jurat considere que hi ha treballs mereixedors d'aquest, amb un import de 100.000 PTA cadascun.
  
Les quantitats esmentades en els punts anteriors, estaran subjectes a les retencions que corresponguen segons la legislació vigent.
  
Article 3. Concursants i característiques dels treballs
  
Podran optar a aquests premis els autors dels treballs, o bé els titulars o representants autoritzats dels mitjans de comunicació on s'hagen difós articles, reportatges o programes que tracten com a temàtica principal la de la família, o estiguen relacionats amb aquesta matèria.
  
Aquests treballs s'hauran d'haver publicat o emés en qualsevol mitjà de comunicació imprés o audiovisual a la Comunitat Valenciana, entre l'1 de gener i el 30 de setembre de 1998.
  
Article 4. Nombre de treballs
  
Es podrà participar amb un, o amb més treballs, sempre que, en aquest últim cas, es tracte d'una sèrie d'articles, reportatges o programes que es dirigisquen a reconéixer el paper fonamental de la família, aquesta sèrie tindrà la consideració d'un treball.
  
Cada concursant només podrà optar als premis d'una secció.
  
Article 5. Presentació dels treballs
  
Els treballs, juntament amb la documentació que assenyala l'article 6, es presentaran en un sobre tancat, dirigit a la Direcció General de la Família i Adopcions, en el Registre General de la Conselleria de Benestar Social, situat al passeig de l'Albereda, núm. 16, 46949 València, o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indicarà en el sobre: Premis La Família Ens Uneix.
  
Article 6. Documentació
  
Els treballs s'hauran de presentar, d'acord amb la secció a la qual es presenten a concurs, de la manera següent:
  
1.a) Secció premsa: es presentaran dos exemplars o fotocòpies del treball publicat, i s'especificaran les dades completes del concursant, títol, data de publicació i mitjà en què ha estat publicat.
  
1.b) Secció ràdio: es presentarà per duplicat el guió mecanografiat dels programes o la seua transcripció, i dues còpies en cinta d'àudio tal com s'emeteren. S'especificaran les dades completes del concursant, títol, data d'emissió i cadena d'emissió.
  
1.c) Secció televisió: es presentarà per duplicat el guió mecanografiat dels programes i dues còpies en vídeo, format VHS. S'especificaran les dades completes del concursant, títol, data d'emissió i cadena d'emissió.
  
Els treballs presentats hauran d'anar acompanyats de la documentació següent.
  
2.a) Sol·licitud formalitzada segons el model que figura en l'annex d'aquesta convocatòria.
  
2.b) Autorització expressa de l'autor/a, o de qui detente els drets de publicació o emissió, a la Conselleria de Benestar Social per a l'exposició pública durant el termini que dure la convocatòria i per a la publicació, reproducció i difusió, total o parcial, del treball presentat, i se'n citarà la procedència, si aquest resulta premiat. Tot això tenint en compte el que preveu l'article 17 de la Llei 1/96, de 12 d'abril, de la Propietat Intel·lectual. Aquesta autorització haurà de constar, de manera expressa, en la sol·licitud.
  
2.c.) Certificat del director del mitjà de comunicació en què s'acredite el nom del/ de la autor/a, títol del treball, la data d'emissió o publicació.
  
2.d) Declaració dels/de les concursants quant a que no hi ha impediments legals, ni davant de tercers, ni necessitat d'altres autoritzacions, per tal de presentar-se a aquesta convocatòria, ni per a l'exhibició, difusió total o parcial, i també per a la reproducció del text i/o la imatge que aparega en els treballs presentats i en la qual es responsabilitzen de les possibles reclamacions que per aquest motiu es pogueren originar, segons el model que figura en la sol·licitud.
  
2.e) En el cas de treball presentat per un equip o col·lectiu, s'indicarà la persona a qui se li ha de lliurar el premi, si cal. Aquesta sol·licitud l'hauran de signar tots els membres de l'equip o col·lectiu.
  
Les persones adjudicatàries, els premis de les quals superen les tres-centes mil pessetes, hauran d'acreditar, prèviament al cobrament d'aquests, que es troben al corrent de les seues obligacions tributàries i amb la Seguretat Social, mitjançant:
  
3.a.) Certificat de l'Agència Tributària i de la Conselleria d'Economia i Hisenda, que acredite que la persona adjudicatària es troba al corrent de les seues obligacions tributàries, de data anterior al lliurament dels premis i posterior al dictamen del jurat.
  
3.b) Certificat de la Seguretat Social, que acredite que la persona adjudicatària està al corrent de les seues obligacions davant aquesta, de data anterior al lliurament dels premis i posterior al dictamen del jurat.
  
Article 7. Termini de presentació
  
El termini de presentació de la documentació començarà l'endemà de la publicació de la convocatòria en el Diari Oficial de la Generalitat Valenciana i acabarà el dia 15 d'octubre de 1998.
  
Article 8. Incompatibilitats i exclusions
  
Resulta d'aplicació en aquesta convocatòria el que preveuen els articles 1.3 i 11.1 de la Llei 53/84, de 26 de desembre, sobre Incompatibilitats del Personal al servei de les Administracions Públiques, amb aquesta finalitat es preveu la no possible concurrència a la citada convocatòria del personal dependent de la Conselleria de Benestar Social.
  
No podran optar als premis aquelles treballs que hagen estat realitzats amb finançament, total o parcial, de la Conselleria de Benestar Social.
  
Article 9. Idioma dels treballs
  
Els treballs presentats s'han d'haver realitzat originàriament en valencià o en castellà.
  
Article 10. Composició i normes de funcionament del jurat
  
Per a les deliberacions en l'atorgament dels premis s'establirà un jurat format per:
  
La consellera de Benestar Social, com a presidenta
  
El director general de la Família i Adopcions, com a vicepresident
  
El cap de Servei d'Adopcions, que actuarà com a secretari
  
Dos membres de la Direcció General de la Família i Adopcions nomenats pel director general.
  
Tres membres rellevants en el tema objecte dels premis, nomenats per la consellera de Benestar Social.
  
El jurat es regirà, quant al seu funcionament i constitució, d'acord amb el que disposa per a òrgans col·legiats en la Llei 30/1992, de Règim Jurídic de les Administracions i del Procediment Administratiu Comú.
  
La presa d'acords es realitzarà per majoria simple, i decidirà, en cas d'empat, la presidenta o el vicepresident, en absència de la primera.
  
El jurat acordarà, prèviament a les votacions, els criteris que utilitzarà per a puntuar els treballs presentats i assignar els premis.
  
El jurat podrà declarar deserts els premis.
  
Article 11. Resolució
  
Una vegada acordats els treballs premiats, el director general de la Família i Adopcions elevarà proposta de resolució a la consellera de Benestar Social, la qual resoldrà aquesta convocatòria, partint del veredicte del jurat.
  
El termini màxim per tal de dictar una resolució serà de dos mesos a partir de l'endemà de la data d'acabament del termini de presentació de treballs que es fixa en aquesta ordre.
  
Article 12. Recursos
  
Contra aquesta ordre de convocatòria, les bases i la resolució adjudicatòria del premis, que esgoten la via administrativa, s'hi podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana, segons el que disposen els articles 37.1 i 58.3 de la Llei de la Jurisdicció Contenciosa Administrativa, amb la prèvia comunicació a aquest òrgan, segons el que estableix l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 13. Publicació i retirada dels treballs
  
La resolució de la convocatòria es publicarà en el Diari Oficial de la Generalitat Valenciana i en periòdics de difusió autonòmica.
  
La Conselleria de Benestar Social es reserva el dret de publicar, reproduir i difondre totalment o parcialment el contingut dels treballs premiats.
  
Els treballs presentats que no resulten premiats es podran retirar de la Direcció General de la Família i Adopcions en el termini de tres mesos, després de publicada la resolució de la convocatòria, i seran destruïts els que no siguen retirats en aquest termini.
  
Article 14. Obligacions dels concursants
  
La presentació a aquesta convocatòria suposa l'acceptació de la totalitat de les seues bases.
  
Article 15. Pagament i justificació
  
El pagament de la totalitat de l'import dels premis, es realitzarà després de dictada la resolució de la seua adjudicació per la consellera de Benestar Social.
  
Article 16. Línia de subvenció
  
La línia de subvenció, amb càrrec al programa pressupostari 313.30 Família i Adopcions, a través del qual es concediran els premis previstos en aquesta ordre, és la següent:
  
Denominació: foment línies d'investigació
  
Projecte: 2499
  
Línia de subvenció: 404/98
  
Consignació pressupostària: 4.000.000 PTA
  
DISPOSICIÓ FINAL
  
Única
  
Contra aquesta ordre de convocatòria , s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia, en el termini de dos mesos des de la seua publicació en el Diari Oficial de la Generalitat Valenciana.
  
València, 1 d'abril de 1998.
  
La consellera de Benestar Social,
  
MARCELA MIRÓ PÉREZ
  
Annex I
  
Premis La Família Ens Uneix
  
Dades del/de la sol·licitant o representant autoritzat/ada a rebre l'import del premi.
  
Cognoms ...
  
Noms ... NIF ...
  
Adreça ...
  
Localitat ...
  
CP ... Província ...
  
Participe:
  
a) a títol individual ...
  
b) com a representant de: ...
  
Amb domicili a ...
  
Persones que formen l'equip, si cal ( nom, cognoms, DNI i signatura)
  
1.
  
2.
  
3.
  
4.
  
5.
  
6.
  
7.
  
Secció a la qual es concursa: ...
  
Dades del treball presentat: ...
  
Títol:
  
Característiques del material presentat:
  
SE SOL·LICITA:
  
Que se l'/se'ls/ admeta com a participant/s en els I Premis La Família Ens Uneix, 1998, i amb aquesta finalitat s'adjunta el material i la documentació exigida en les bases de la convocatòria i s'accepten aquestes en la seua totalitat.
  
S'AUTORITZA:
  
La consellera de Benestar Social, per tal de publicar, reproduir i difondre totalment o parcialment, el treball presentat, si aquest resulta premiat, tenint en compte el que preveu l'article 17 de la Llei 1/96, de 12 d'abril, de Propietat Intel·lectual. Així mateix s'autoritza la seua exposició pública durant el període de la convocatòria, fins que es realitze la resolució sobre els premis sol·licitats.
  
València, ..... d ..... de 1998.
  
( firma del/de la sol·licitant)
  
Annex II
  
(nom/s), amb DNI núm.
  
DECLARE:
  
Que no hi ha cap tipus d'impediment legal, ni davant tercers, ni necessitat d'altres autoritzacions, per tal de presentar-se a aquesta convocatòria, ni pel que fa l'exhibició, reproducció, i emissió o difusió, total o parcial, dels textos i imatges que apareixen en el treball titulat, del qual sóc/som autor/s i/o tinc/tenim els drets legals, i es presenta a la convocatòria dels I Premis La Família Ens Uneix, i que em/ens compromet/comprometem a assumir qualsevol tipus de responsabilitat que per aquest motiu puga derivar-se
  
I perquè conste, firme
  
.., .... de ... de 1998
  
(Firma, nom i DNI de la/de les persona/es sol·licitant/s).